Barnepornografi

Barneporno er pornografisk overgrepsmateriale der barn blir seksualisert. Fremstilling, distribusjon og besittelse av slikt materiale er lovstridig. Interpol definerer barnepornografi som «dokumentasjon av overgrep mot barn» og ikke som pornografi i vanlig forstand. De straffbare forholdene som avbildes kan være ymse i natur, alt fra rene poseringsbilder med barn i seksuelle posisjoner, til penetrasjon av anus, vagina eller oralt, tortur og omgang med dyr. Innenfor overgrepsmaterialet finnes alle sjangre som i annen pornografi.

Produksjonen av overgrepsmateriale foretas primært privat, for nærmest utelukkende spredning via Internett, men det finnes også kommersielle aktører med profesjonelle nettsteder og betalingsløsninger. Disse er rapportert til globalt å omsette for 120 milliarder kroner årlig.

Produksjon, besittelse og distribusjon av barneporno er i Norge straffbart etter Straffeloven § 311, sist endret 20. mai 2005, med fengsel inntil tre år, men lengre hvis del av organisert virksomhet.

Det har vært en rekke store aksjoner mot besittere og distributører av slikt materiale i Norge og Norden, for eksempel i 2004 i (Operasjon Enea), der 351 personer fra hele Norden ble siktet. Resultatet av Enea ble 253 straffesaker med 149 domfellelser og flere forelegg.

Produksjon og distribusjon 
Digitale kameraer, som fjerner behovet for fremkalling og således mulig oppdagelse og sporing, har ført til at mengden film- og billedmateriale er blitt betydelig større enn da fysiske film- og bildemedier var enerådende. I tillegg har internett muliggjort en global, effektiv og anonym distribusjon av overgrepsmateriale. Som følge av en aksjon startet av britisk politi i 2012 ble 733 personer fra 14 ulike land etterforsket for å ha betalt for å se på seksuelle overgrep av barn på Filippinene direkte via web-kamera. Minst et tredvetalls personer ble arrestert.

Definisjon i Norge 
Ifølge straffelovens §311 er et barn definert som en person under 18 år. Dette betyr at alle som virkelig er under myndighetsalderen er beskyttet av lovverket, men også eldre personer som fremstilles som yngre enn 18 år, vil kunne rammes av paragrafen.

Når det gjelder ungdom mellom 16 og 18 år så åpnes det for en viss mulighet for straffefritak: «Straffen kan falle bort for den som tar og besitter et bilde av en person mellom 16 og 18 år, dersom denne har gitt sitt samtykke og de to er omtrent jevnbyrdige i alder og utvikling». Det åpnes ikke for straffritak for andre enn de omhandlede og samtykkende partene. Det åpnes heller ikke for straffefritak hvis den avbildede er under 16 år uansett jevnbyrdighet i alder og utvikling. Det er strengere regler for å distribuere et bilde enn å ta og ha et bilde.

Kripos' tolkning 
Politiet i Norge anser ikke overgrepsbilder/film av barn som pornografi. Begrepene barneprostitusjon og barnesexturisme brukes ikke av politiet. I stedet brukes betegnelsen seksuelle overgrep mot barn eller menneskehandel.

Se også
 Kripos' barnepornofilter
 Seksuelle overgrep
 Barnemishandling
 Menneskehandel
 Incest
 Pedofili

Referanser

Kilder 
 Lovdata: Lov om straff (straffeloven), Annen del. De straffbare handlingene. Kapittel 26. Seksuallovbrudd (se §311) Besøkt 10. oktober 2018

Eksterne lenker 
 Frivillig Protokoll til Konvensjon om Barns Rettigheter om salg av barn, barneprositusjon og barnepornografi ved Law-Ref.org – fullt indeksert og med henvisninger til andre dokumenter
 Organisert Kriminell Pedofil Aktivitet. En rapport av den sammenslåtte parlamentskomiteen for Nasjonal Kriminalitetsautoritet, november 1995. Australia.
 Historisk oversikt over barneporno
 Kongressens forskningstjenestes (CRS) rapporter angående barnepornografi
 Unge menn 'laster ned ulovlig porno'
  Rambeslut om att bekämpa sexuell exploatering av barn och barnpornografi (sammendrag) fra EU (samme side på dansk)
 Er barnepornografi overgrep mot barn? Et innlegg i debatten om barneporno som angriper de vedtatte «sannhetene».

Lover
 Canada . Criminal Code of Canada, Section 163, definisjon av «barneporno»
 USA. United States Code, 18 USC § 2256
  Tyskland § 184b StGB: Verbreitung, Erwerb und Besitz kinderpornografischer Schriften
  Østerrike § 207a Pornographische Darstellungen Minderjähriger (aktuelle Fassung) (se også Fassung von 1994

Politiorganisasjoner 
 U.S. Department of Justice, Criminal Division, Child Exploitation and Obscenity Section – USAs justisdepartement, avdeling som arbeider med utnyttelse av barn og obskønitet
 Federal Bureau of Investigation Investigative Programs – Crimes Against Children. Forbrytelser mot barn – FBIs program
 U.S. Postal Inspection Service: Mailing of Child Pornography. Det amerikanske postverket om postforsendelser med barneporno
 I.C.E. Cyber Crimes Center (U.S. Immigration & Customs). Det amerikanske immigrasjons- og tollvesenets senter for nettkriminalitet

Andre etterforskningsorganisasjoner 
 Association of Sites Advocating Child Protection (ASACP). Foreningen for nettsteder som jobber for beskyttelse av barn
 National Center for Missing & Exploited Children Cyber Tipline – Tipssted på nettet for savnede og utnyttede barn
 ViSOR UK (Violent and Sexual Offenders Register) – Britisk register over volds- eller sexforbrytere
 Internasjonale rapporteringsbyråer for barnepornografi
 Internettporno 'øker barnemishandling' The Guardian
 

Pornografi
Seksualforbrytelser